Dionysius Healey

Dionysius Healey (in oppido Mottingham Cantii natus die 30 Augusti 1917; mortuus die 3 Octobris 2015) fuit politicus Britannicus factionis Laboris.

Dionysius Healey, iuxta Keighley in Isuria educatus, alumnus fuit Collegii de Balliolo apud Oxonienses. Ibi cognovit Eduardum Heath, qui, per multos annos aemulus, factionis Conservativae dux et primus minister futurus erat. Healey a die 14 Februarii 1952 legatus fuit apud Parlamentum Britannicum a populo regionum urbis Ledesiae orientalium. A die 16 Octobris 1964 ad 19 Iunii 1970 minister a munitione, primo ministro Haroldo Wilson, sed a 5 Martii 1974 ad 4 Maii 1979 cancellarius scaccarii (i.e. minister aerarii) meruit, primis ministris Wilson et Callaghan. Dux vicarius factionis suae die 4 Novembris 1980 electus est, quod officium usque in diem 2 Octobris 1983 tenuit, duce Michael Foot. Die 9 Aprilis 1992 legationem populi deposuit atque paulo postea baro creatus est.

 Bibliographia 
 Edmund Dell, The Chancellors: a history of the chancellors of the exchequer, 1945-1990. Londinii: Harper Collins, 1996. ISBN 0-00-255558-1
 Elizabeth Grice, "'I never fought hard enough to be PM', says Denis Healey" in Daily Telegraph (27 Augusti 2007)
 Denis Healey, The Time of My Life. 1989 [de vita sua]
 David McKie, "Lord Healey obituary" in The Guardian (3 Octobris 2015)

 Nexus externi 
 Dionysii Healey orationes in Parlamento

Categoria:Legati Parlamento Britannico
Categoria:Cancellarii Scaccarii
Categoria:Socii Regiae Societatis Litterarum
Categoria:Alumni Universitatis Oxoniensis
Categoria:Autobiographi